Jakob Engel-Schmidt

Jakob Engel-Schmidt (født 1983) er en dansk politiker. Han er Danmarks kulturminister fra 2022 og representerer partiet Moderaterne. Han har tidligere representert Venstre i Folketinget.

Han gikk gymnaset i Birkerød og gjennomførte så førstegangstjeneste og befalsskole. Han er cand.merc. fra Copenhagen Business School fra 2010.

Engel-Schmidt var formann i Venstres Ungdom fra 2009 til 2011. Han var direktør i Dansk Iværksætterforening fra 2012 til 2013. Han har også hatt ledende stillinger i PR-byråene Niels Brock og Rud Pedersen.

Han var medlem av Folketinget for Venstre fra 2013, da Gitte Lillelund Bech ble fritatt fra vervet, og til valget i 2015. Han var også innvalgt i Lyngby-Taarbæk kommunestyre fra 2014 til 2017. Han ble på nytt medlem av Folketinget i 2016, da Morten Løkkegaard tok sete i Europaparlamentet. I 2018 ble det kjent at Engel-Schmidt hadde blitt straffet for kjøring i ruspåvirket tilstand, og han stilte ikke til gjenvalg.

Engel-Schmidt ble ansatt som politisk sjef i Moderaterne da Lars Løkke Rasmussen etablerte partiet i 2021. I 2022 ble Engel-Schmidt valgt inn i Folketinget fra Nordsjællands storkrets, og kort tid etter ble han utnevnt til kulturminister i Mette Frederiksens andre regjering («SVM-regjeringen»).

 Referanser 


 Eksterne lenker 




Kategori:Danske kulturministre 
Kategori:Moderaterne-ministre
Kategori:Folketingsmedlemmer fra Moderaterne
Kategori:Folketingsmedlemmer fra Venstre (Danmark)
Kategori:Danske forretningsfolk
Kategori:Alumni fra Copenhagen Business School
Kategori:Kommandører av Dannebrogordenen
Kategori:Personer fra Birkerød